"Raskausviikolla 22 hän heitteli minua liukkaalla lattialla ja pitkin pöytiä" – Suomi yrittää kitkeä naisten kokemaa väkivaltaa - Kotimaa - Turun Sanomat
"Raskausviikolla 22 hän heitteli minua liukkaalla lattialla ja pitkin pöytiä" – Suomi yrittää kitkeä naisten kokemaa väkivaltaa
– Suomessa on verrattain alhaiset rangaistukset seksuaalirikoksista. Erityisen huolestuttavaa tämä on lapseen kohdistuvan seksuaalisen hyväksikäytön kohdalla, Grevion varapuheenjohtaja
Kotimaa | Lännen Media | 25.9.2019 16:17 | 0
– Raskausviikolla 22 hän heitteli minua liukkaalla lattialla ja pitkin pöytiä. Pidin reilun yhdeksän kuukauden ikäistä vauvaamme sylissäni, kun toinen tulee kuristamaan takaapäin, kerrotaan yhdessä karmeassa tarinassa, joita valokuvataiteilija Johanna Kare on kerännyt Älä lyö -näyttelyä varten.
– Se järkyttää aina, kun kuulee Suomessa joka kolmannen naisen joutuvan lähisuhdeväkivallan uhriksi. Tämä ei voi jatkua. Hyssyttely loppuu. Kyse on naisiin kohdistuvasta vallankäytöstä ja haavoittamisesta, oikeusministeri Anna-Maja Henriksson (r) puhui.
– Suomessa on lisäksi verrattain alhaiset rangaistukset seksuaalirikoksista. Erityisen huolestuttavaa tämä on lapseen kohdistuvan seksuaalisen hyväksikäytön kohdalla, Grevion varapuheenjohtaja Iris Luarasi puhui tilaisuudessa.
Valokuvataiteilija Johanna Kare on kerännyt tarinoita väkivallasta Älä lyö -näyttelyä varten.
– Raiskauksen määritelmä muutetaan suostumusperustaiseksi ja viranomaisille tulee oikeus ottaa lapsen todistama väkivalta huoltajuus- ja tapaamisasioissa, Henriksson sanoi.
– Käynnistän ensi vuonna selvityksen siitä, pitääkö pakkoavioliitot erikseen kriminalisoida. Ne ovat jo lainsäädännön vastaisia, mutta erillistä lakia ei ole, Henriksson sanoo.
– Budjetissa olisi pitänyt olla väkivallan vastaiselle työlle enemmän rahaa. Hallitusohjelman kirjauksien olisi muututtava myös rahaksi, pohti Amnestyn ihmisoikeustyön johtaja Niina Laajapuro.
– Kunniaväkivallan ja sukupuolielinten silpomisen uhrien auttaminen on suureksi osaksi järjestökentän vastuulla, vaikka paljon edistystä on tapahtunut, kertoi Ihmisoikeusliiton sukupuolittuneen väkivallan vastaisen työn päällikkö Johanna Latvala.
– Käynnistän ensi vuonna selvityksen siitä, pitääkö pakkoavioliitot erikseen kriminalisoida. Ne ovat jo lainsäädännön vastaisia, mutta erillistä lakia ei ole, oikeusministeri Anna-Maja Henriksson sanoo.
– Onneksi esiin on tullut vahvoja maahanmuuttajanaisia, jotka puhuvat ongelmista ja voimaannuttavat muita, Fenix Helsingin toiminnanjohtaja
– Poliisille maahanmuuttajataustaisten ihmisten puhuttaminen kunniaväkivallasta on ollut vaikeata, vaikka tulkkipalvelu olisi saatavilla. Silloin on menty epämukavuusalueelle, sanoi Poliisiammattikorkeakoulun tutkija Marianne Mela.
– Tietoisuutta turvakodeista on edelleen lisättävä, kuten myös alueellista saatavuutta. Turvapaikkaa hakeville naisille pääsy turvakoteihin on ollut vaikeata, kertoo sosiaali- ja terveysministeriön neuvotteleva virkamies Pirjo Lillsunde.
– Monet eivät tiedä omia oikeuksiaan. Se ei voi olla vain järjestökentän vastuulla huolehtia siitä, ettei ihmisoikeuksia loukata. Etniseen taustaan ei pidä kiinnittää liikaa huomiota, jotta leimautumista ei tapahdu. Onneksi esiin on tullut vahvoja maahanmuuttajanaisia, jotka puhuvat ongelmista ja voimaannuttavat muita, Fenix Helsingin toiminnanjohtaja Ujuni Ahmed sanoo.
Kotimaa 20.10.2019 20:13
Kotimaa 20.10.2019 16:07
Sairaanhoitopiiri jaTurku aikovat yhdistää fysiatrian yksikkönsä – vastaanotto säilyisi Mäntymäessä